**Stretnutie Stálej komisie ETUCE pre vyššie vzdelávanie a výskum**

V dňoch 29 -30.3.2021sa on-line uskutočnilo prvé stretnutie členov Stálej komisie ETUCE pre vyššie vzdelávanie a výskum na základe nového mandátu.

OZŠ na stretnutí zastupoval člen združenia VŠaPRO a predseda ZO na Žilinskej univerzite Ing. Štefan Hardoň, PhD.

Témami stretnutia boli predovšetkým COVID-19 a ďalšie solidárne akcie v rámci odborového hnutia v Európe.

Vzhľadom na súčasnú pandemickú situáciu sa stretnutie konalo online cez platformu ZOOM. Predseda ETUCE Larry Flanagan otvoril schôdzu a uvítal novozvolených členov na toto funkčné obdobie vrátane nových zástupcov krajín vo výbore ETUCE z Chorvátska (Sanja Šprem - ČVUT), Malty (Anthony Casaru - MUT) a Turecka (Nejla Kurul - EGITIM -SEN). Prezident ETUCE zablahoželal Lies Van Rompaey (COV - Belgicko) k nominácii na predsedníčku Výboru pre postavenie žien, ktorý združuje členky výboru ETUCE.

Na stretnutí bola schválená pracovná skupina, ktorej úlohou je aktualizovať dokument o politike vzdelávania v ETUCE a pripraviť kampaň na zvýšenie popularizácie a atraktivity učiteľského povolania.

Hlavným zámerom tohto stretnutia bola výmena skúseností o situácii s COVID-19 a jej vplyve na sektor vzdelávania v Európe. Výsledky výskumu, ktorý uskutočnila ETUCE, o stave očkovania učiteľov v EÚ (k 28.3.2021), ukázali obrovské rozdiely v prioritách pri očkovaní učiteľov v jednotlivých štátoch EÚ. Na základe tohto výskumu a jeho výsledkov sa ukázalo, že približne v polovici krajín EÚ sa uprednostňujú učitelia ako strategická skupina (doslovne je to možné chápať tak, že učitelia na všetkých stupňoch a druhoch škôl boli zaradení do prvej línie) pre očkovanie, pretože toto má veľký vplyv na otváranie/zatváranie jednotlivých vzdelávacích inštitúcií.

Na záver prebehla živá diskusia, kde na vedomie boli kladené politické činnosti ETUCE realizované v rokoch 2020 a 2021, webové semináre o COVID-19 a pravidelné dialógy medzi ETUCE a európskymi rozhodovacími orgánmi.

S pozdravom Ing. Štefan Hardoň, PhD.